Hergagnamarkaður heimsins velti 65 milljörðum dollara árið 2015 . Markaðurinn hefur aldrei velt jafn miklum fjármunum . Lang stærsti kaupandinn var Sádí-Arabía sem stækkaði vopnabúr sitt gríðarlega , eða um rúmlega níu milljarða Bandaríkjadala . Sádí-Arabía leiðir hernaðarbandalag ríkja sem vilja hafa áhrif á útkomu borgarastyrjaldarinnar í Jemen . Til þess þurfti þetta víðfemasta land á Arabíuskaga að stækka vopnabúrið sitt . Aukning innflutnings Sádí-Arabíu á hergögnum nam um það bil 50 prósent milli ára . Annars hafa innkaup vopna aukist víða í Mið-Austurlöndum og í Suðaustur-Asíu . Viðbótin í vopnabúr Sáda árið 2015 eru meðal annars orustuþotur , F - 15 herflugvélar , þyrlur , nákvæm flugskeyti , flýgildi og eftirlitsbúnaður . Ótryggt ástand í Mið-Austurlöndum er einn hvatanna fyrir ríki til að auka við vopnabúr sitt . Írakar hafa eytt miklu í hernað undanfarin ár og gerðu það einnig í fyrra . Íraksher berst gegn hryðjuverkamönnum í norðanverðu landinu . Auglýsing Velta hergagnamarkaðarins jókst um 10 prósent á milli ár , samkvæmt árlegri úttekt . Markaðurinn hefur ekki vaxið jafn mikið milli ára síðastliðinn áratug . Indland var næst stærsti kaupandi vopna árið 2015 ; verslaði fyrir nærri 4,5 milljarða dollara . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .